open-index/open-wikipedia-markdown huggingface dataset:
Marskimaa

**Marskimaa**, myös **marski**, **suolamarski**, on alava lietemaa, joka suuren osan ajasta jää veden alle. Pohjanmeren rannikkoalueilla on runsaasti marskimaata, joka jää nousuveden alle. Marskialueita on myös makeanveden seuduilla, varsinkin Pohjois-Amerikassa. Marskialueet ovat eläimistölle hyvin tärkeitä niillä tarjolla olevan runsaan ravinnon vuoksi.

Marskimaiden kasvisto on suolavettä kestävää.

Sana marskimaa on tullut suomenkieliseen käyttöön ensi kerran vuonna 1871 ilmestyneessä suomennetussa oppikirjassa ja on peräisin saksan kielen sanasta *Marsch*.

## Lähteet
Move Along

**Move Along** on powerpop-yhtye The All-American Rejectsin toinen albumi. Se julkaistiin 12. heinäkuuta 2005. Levy on myynyt pelkästään USA:ssa 2 miljoonaa kappaletta. Singleinä julkaistiin "Dirty Little Secret", "Move Along", "It Ends Tonight" ja "Top of the World".

## Kappalelista
Kaikki kappaleet kirjoittanut Tyson Ritter ja Nick Wheeler. 

#
#
#
#
#
#
#
#
#
#
#
#

**Kansainvälisen version bonuskappaleet**
#
#
#
Stanisław Morawski

**Stanisław Morawski** (1802−1853) oli liettualainen lääkäri ja kirjoittaja, joka tunnetaan jälkipolville säästyneistä päiväkirjoistaan ja muistiinpanoistaan. Hän opiskeli Vilnan yliopistossa.

## Tuotanto
Morawskin nuoruudesta Vilnassa vuosina 1818−1825 on julkaistu omaelämäkerrallinen teos. Sen lisäksi hän jätti mittavan muistiinpanokokoelman, joka koostui kymmenistä muistiinpanokirjoista ja -vihkoista. Hänen kokoelmansa joutui ensin Adam Honory Kirkorin haltuun, myöhemmin Włodzimierz Spasowiczille ja lopulta se päätyi Krasińscyn kirjastoon Varsovaan. Kirkor alkoi aikanaan julkaista Morawskin käsikirjoituksia. Henryk Mościcki ja Adam Czartkowski julkaisivat vuosina 1924−1929 tärkeimmät käsikirjoitukset. Krasińscyn kirjaston tuhouduttua Varsovan kansannousun yhteydessä 1944 luultiin julkaisemattomien käsikirjoitusten tuhoutuneen pysyvästi. Morawski oli kuitenkin kopioinut kirjoituksiaan 1800-luvulla ahkerasti, ja kopioita joistakin menetetyistä käsikirjoituksista on löytynyt Liettuasta.

## Teokset
* 
* *Keleri mano jaunystės metai Vilniuje: atsiskyrėlio atsiminimai (1818–1825)* 1994
* *Seimelių posėdžiai Lietuvoje. Kvailystės drama.* 2005
* *Nuo Merkinės iki Kauno. Atsiskyrėlio gavenda. I t.* 2009
* *Moterų fizionomika* 2010

## Lähteet
Kimbrisota

**Kimbrisota** käytiin Rooman tasavallan ja germaaniheimojen välillä vuosina 113–101 eaa.

## Tapahtumat
Germaanit, jotka koostuivat pääasiassa kimbreistä ja teutoneista, lähtivät kotipaikoistaan Jyllannin niemimaalta tai Reinin pohjoispuolelta etsimään uusia asuinalueita tai ruokaa kohti etelää. Joukkoon liittyi vielä muitakin heimoja ja lopulta suuri joukko germaaneja lähestyi Alppeja ja sen raja-alueita. Plutarkhoksen mukaan jo pelkästään sotureita oli noin 300&nbsp;000. 

Vuonna 113 eaa. germaanit ilmestyivät Itä-Alpeille. Kun Roomaan saapui tieto germaanien lähestymisestä, heitä vastaan lähetettiin konsuli, jonka tehtävä oli käskeä germaaneja kääntymään takaisin. Germaanit tottelivat konsulia, ja heille annettiin oppaita paluumatkalle. Paluumatkalla germaanit joutuivat kuitenkin roomalaislegioonan pysäyttämiksi, ja syttyi sota. Kimbrit ja teutonit löivät aluksi konsuli Gnaeus Papirius Carbon johtaman roomalaisarmeijan Noreian taistelussa. Germaanit lähtivät tämän jälkeen Sveitsin kautta länteen, Galliaan, jonka kaakkoinen osa oli roomalaisten provinssi. Roomalaiset joukot, jotka yrittivät pysäyttää heitä, lyötiin perin pohjin. Vuonna 105 eaa. germaanit kohtasivat suuren roomalaisarmeijan Arausiossa (Orange). Seuranneessa taistelussa kimbrit ja teutonit aiheuttivat roomalaisille murskaavan tappion, joka oli pahin Rooman kärsimä katastrofi sitten Cannaen taistelun Hannibalia vastaan vuonna 216 eaa. Kimbrit lähtivät tämän jälkeen Hispaniaan, missä iberit kuitenkin tekivät heille vastarintaa. Kimbrit palasivat Galliaan vuonna 103 eaa., ja teutonit liittyivät heihin. Molemmat kansat ryöstivät maata. Vuonna 102 eaa. teutonit alkoivat siirtyä Galliasta kohti Italiaa. Roomassa koettu murskatappio oli aiheuttanut pelkoa, ja Jugurthan sodasta palannut Gaius Marius oli nähty ainoana sotapäällikkönä, joka voisi pelastaa Rooman. Hänet valittiin vastoin lakia konsuliksi useiksi vuosiksi peräkkäin. Rooman armeijan komentajana Marius asettui puolustukseen Rhônen rannalle odottamaan teutoneja. Teutonit yrittivät vallata rynnäköllä Mariuksen leiriä siinä kuitenkaan onnistumatta, ja tyytyivät sitten vain ohittamaan roomalaiset matkallaan kohti etelää. Vaeltavan kansan ohimarssi kesti kuusi päivää. Marius lähti seuraamaan teutoneita, ja onnistui hyökkäyksen jälkeen lyömään heidät Aquae Sextiaessa ja sen jälkeen kimbrit Vercellaessa. Rooman orjamarkkinoille tuli voitetun kimbrisodan seurauksena suuret määrät sotavankeja.

## Lähteet
*

### Viitteet
Poplaulajan sunnuntai

**Poplaulajan sunnuntai** on vuonna 1997 julkaistu studioalbumi, joka sisältää uusia tulkintoja tunnetuista virsistä. Albumilla esiintyy arvostettuja suomalaisia poplaulajia ja muusikoita, kuten Pauli Hanhiniemi, Eero Raittinen, Pedro Hietanen ja Olli Haavisto.

## Kappaleet
# Katriina Honkanen: Oi muistatko vielä sen virren – 3:16
# Pauli Hanhiniemi: Hoosianna Daavidin poika – 1:57
# Pepe Ahlqvist: Rauhan herra – 3:59
# Heikki Silvennoinen: Maa on niin kaunis – 3:14
# Essi Wuorela: Ihmeellinen armo (- Amazing Grace -) – 4:15
# Sir Elwoodin hiljaiset värit: Jo joutui armas aika – 3:57
# Sakari Kuosmanen: Soi kunniaksi Luojan – 2:39
# Jaakko Löytty: Ei mikään niin voi virvoittaa – 3:27
# Eija Ahvo ja Susanna Haavisto: Oi armon lähde autuas – 5:16
# Harri Marstio ja Pedro Hietanen: Totuuden henki – 2:38
# Eero Raittinen: Tähtien taa (- Milky White Way -) – 3:30
# Olli Haavisto: Sua kohti Herrani (- Nearer My God to Thee -) – 3:35

## Tuotanto
* Sakari Löytty – tuottaja
* Juuso Nordlund – äänittäjä
* Otto Hallamaa – äänittäjä
* Jyrki Saarinen – miksaaja (Finnvox-studio)
* Arto Nuppola – avustava miksaaja
* Henri Nuorivaara – masteroija (Z-Trading)

## Lähteet
* *Poplaulajan sunnuntai* -CD (PROCD-022)
* ''Poplaulajan sunnuntai'' dlc.fi -sivustolla
Amelios

**Amelios** (, ; 200-luvun loppupuoli) oli antiikin kreikkalainen uusplatonilainen filosofi. Hän oli kotoisin Toscanasta. Amelios opiskeli aluksi Numenioksen teoksia. Hän alkoi osallistua Plotinoksen luennoille kolmantena vuonna siitä kun Plotinos oli tullut Roomaan, eikä jättänyt tätä ennen kuin elämänsä loppupuolella. Tuolloin hän vetäytyi Apameiaan, roomalaiseen Syyriaan, joka oli Numenioksen kotipaikka.

Amelios ei ollut hänen alkuperäinen nimensä; hän vaikuttaa valinneen sen ilmaistakseen halveksuntaa maallisia asioita kohtaan, sillä sana  (*ameleia*) merkitsee kreikaksi välinpitämättömyyttä. Porfyrios kertoo kuitenkin teoksessaan *[[Plotinoksen elämä]]*, että ”Amelios kutsui itseään mieluiten nimellä Amerios, vaihtaen L:n R:ksi, koska, kuten hän selitti, hänelle sopi paremmin olla nimetty Amereian, Yhdentymisen, kuin Ameleian, Välinpitämättömyyden, mukaan”.

Amelios luki ja kirjoitti paljon. Hänen kerrotaan muistaneen käytännössä kaikki Numenioksen opetukset, ja Porfyrioksen mukaan hän kirjoitti yli 100 teosta lausumia ja kommentaareja. Plotinos piti Ameliosta yhtenä terävimmistä oppilaistaan. Amelios oli se, joka sai Porfyrioksen vakuuttumaan Plotinoksen oppien totuudesta, ja sai yhdessä tämän kanssa Plotinoksen siirtämään ajatuksensa kirjoitettuun muotoon. Amelioksen pääteos oli 40 kirjaa käsittänyt tutkielma, joka hyökkäsi sitä käsitystä vastaan, että Numenios olisi ollut Plotinoksen oppien alkuperäinen kirjoittaja.

Muun muassa Eusebioksen mukaan Amelios lainasi hyväksyvästi Johanneksen evankeliumin määritelmää Logokselle.

## Lähteet
Ford D-sarja

**Ford D-sarja** on Fordin vuosina 1965–1980 valmistama kuorma-automalli, joka korvasi Thames Traderin. Sitä valmistettiin Langleyssä, lähellä Lontoon Heathrow’n lentoasemaa.

Ford suoritti uuden kuorma-automalliston suunnittelun pohjaksi laajan kuorma-autoilijoiden toiveita ja vaatimuksia selvittäneen tutkimuksen. Uuden D-sarjan kuorma-autojen rakenne oli pääosin yhdysvaltalaista käsialaa, sillä osien ja osakokonaisuuksien valinnassa käytettiin hyväksi Yhdysvaltain Fordin kuorma-autotuotannon kokemuksia. D-sarjan tuotannon aloittamista edelsi puolitoista vuotta kestänyt perinpohjainen kokeiluohjelma, johon kuului raskasta jokapäiväistä ajoa autojen todellisessa työympäristössä ja kaikissa olosuhteissa. Huomattava osa talvikokeista suoritettiin Suomen Lapissa. Ford D-sarjassa oli valittavissa yhdeksän perusmallia, 25 akseliväliä, viisi moottoria ja neljä vaihteistoa.

## Lähteet
* 

### Viitteet

## Aiheesta muualla
Valpuri Innamaa

**Valpuri Eerikintytär Innamaa** (kuoli noin 1602) oli varakas turkulainen kauppias.

Valpuri Innamaan mies Henrik Innamaa oli turkulainen kauppias, jonka nimi mainitaan asiakirjoissa vuonna 1549. Henrik osallistui Juhana-herttuan kosiomatkalle Puolaan ja Turun raadin toimintaan. Juhanan vangitsemiseen vuonna 1563 päättyi myös Henrik Innamaan ura.

Leskeksi jäänyt Valpuri jatkoi miehensä perustaman kauppahuoneen toimintaa. Koska kuningas Eerik XIV ja Juhana riitaantuivat ja Juhana vangittiin 1563, odottivat myös Juhanan lähipiiriä kovat ajat. Innamaan laiva takavarikoitiin Danzigissa 1563 ja hänen kauppahuoneensa ryöstettiin. Valpuri kirjoitti kuningas Eerikille vaatien oikeutta. Juhanan syrjäytettyä Eerikin vuonna 1568 toiveet omaisuuden palauttamisesta kasvoivat, mutta vasta vuonna 1582 Valpuri sai takaisin omaisuutensa. Valitusten lähettämistä Tukholmaan hän ei kuitenkaan lopettanut.

Valpuri Innamaan laivat kuljettivat tavaraa Tukholmaan ja muualle Itämeren satamiin, ja hän itse kävi kauppaa omassa maakunnassa. Rahansa hän sijoitti ostamalla maata Turun seudulta. Lisäksi hän varusti Ruotsin armeijan joukkoja 1580-luvulla ja avusti kuningasta rahallisesti. Kruunu antoi hänelle rahojen vastineeksi 15 maatilan verotulot vuonna 1590 ja veronkanto-oikeutta jatkettiin tämän jälkeenkin.

Valpuri Innamaalla oli ainakin neljä laivaa 1580–1590-luvuilla, ja hän olikin Turun laivanvarustajista mahtavin. Suurin laiva oli vetoisuudeltaan 60 lästiä.

Valpurilla oli asuintalot sekä keskikaupungilla Aninkaisten korttelissa, lähellä nykyistä pääkirjastoa, että Kakskerran Kollissa.

Valpuri Innamaa oli neljästi naimisissa. Hänen toinen miehensä oli Pietari Ingvaldinpoika, kolmas Olavi Kaarlenpoika ja neljäs Luukas Laurinpoika.

Hänen kunniakseen on nimetty kaksi katua, Valpuri Innamaan katu Varissuolla ja Valpurintie (entinen Mäyräntie) Kastussa.

## Lähteet
* Turun maakuntamuseo
* Suomen kansallisbiografia

### Viitteet
TT Circuit Assen

**TT Circuit Assen** on moottorirata Assenissa Alankomaissa.

Rata on tullut tunnetuksi moottoripyöräilyn maailmanmestaruussarjasta, jota on ajettu radalla sarjan alusta vuodesta 1949 alkaen. Radalla on ajettu myös Superbiken MM-sarjaa vuodesta 1992 alkaen ja yksi Champ Carin osakilpailu.

## Historia
Alkuperäistä Assenin länsipuolella sijainnutta 28 kilometriä pitkää katurataa käytettiin ensimmäisen ja ainoan kerran vuonna 1925 Hollannin TT-ajoissa. Seuraavaksi vuodeksi rata siirrettiin kulkemaan nykyisen radan lähiympäristön teille, silloin radan pituus oli 16,5 kilometriä.

Vuonna 1955 rakennettiin 7,7 kilometriä pitkä moottorirata. Sitä remontoitiin vuonna 1984, jolloin pohjoista lenkkiä lyhennettiin, tämän seurauksena rata lyheni 6,1 kilometriin. Vuonna 1989 rataa levennettiin 3 metrillä 10 metriin ja kaikki toimintorakennukset uusittiin. Vuonna 1992 rata suljettiin kokonaisuudessaan pois julkisilta teiltä. Vuonna 2003 remontoitiin fasiliteetit uudestaan ja rakennettiin moottoripyöräpuisto. Vuonna 2006 rata lyhennettiin nykyiseen 4,5 kilometriin.

Suomalainen kuljettaja Gösta Lönnfors kuoli Assenin radalla tapahtuneessa onnettomuudessa vuonna 1948.

## Lähteet
*Radan kotisivut 
*History  ttcircuit.com 
*Motul TT Assen MotoGP.com 
*Round 04 - Prosecco DOC Dutch Round WorldSBK.com 

## Aiheesta muualla
Hankasalmen rautatieasema

**Hankasalmen rautatieasema** () sijaitsee Hankasalmella Pieksämäen ja Jyväskylän välisellä rataosuudella noin 40 kilometriä Pieksämäeltä länteen ja lähes saman verran Jyväskylästä itään. Hankasalmen kirkonkylältä on noin kymmenen kilometrin matka Hankasalmen asemanseudulle, joka sijaitsee valtatie 9:n ja valtatie 23:n yhteisen väylän varrella. Rautatieaseman pikavuoropysäkin kautta ajetaan Jyväskylän, Suonenjoen ja Kuopion välisiä linja-autovuoroja sekä vakiovuoroja Hankasalmen kirkonkylälle.

Asemarakennus on valmistunut vuonna 1917 Thure Hellströmin laatimien V luokan asemarakennuksen tyyppipiirustusten mukaan.

Kyseessä on Kangasniemen ja Konneveden keskustaajamien sekä oman asemansa henkilöliikenteen menettämisen jälkeen myös Laukaan kunnan Lievestuoreen taajaman lähin rautatieasema. Kangasniemelle on asemalta etäisyyttä noin 40 kilometriä, Konnevedelle noin 43 kilometriä ja Lievestuoreelle noin 19 kilometriä.

Hankasalmen rautatieasemalla pysähtyy nykyisin kahdeksan Intercity-junaa päivässä, neljä kumpaankin suuntaan, sekä neljä Pendolino-junaa, kaksi kumpaankin suuntaan. Asemalle rakennettu vesitorni on muutettu läheisen Hankasalmen sahan hakesiiloksi.
## Lähteet

## Aiheesta muualla
Ford Thames Trader

**Ford Thames Trader** on Ford Motor Companyn brittiläisen siiven Ford of Britainin kuorma-automallisto, jonka autoja valmistettiin vuosina 1957–1965. Ne olivat ensimmäisiä Ford of Britainin suunnittelemia raskaita ajoneuvoja. Malliston autot käyttivät neljän ja kuuden sylinterin diesel- sekä bensiinimoottoreita.

Thames-nimi oli otettu käyttöön brittiläisten Ford-kuorma-autojen mallinimenä vuonna 1939 Thames-joen varrella sijainneen Dagenhamin tehtaan mukaan. Toisen sukupolven Ford Thames -kuorma-autot olivat tuotannossa vuosina 1949–1957. Trader-nimi lisättiin mallimerkintään kolmannen sukupolven kuorma-autojen esittelyn myötä vuonna 1957.

Vuonna 1962 nokattoman eli ”bulldog”-mallisen Thames Traderin rinnalle tuli nokallinen malli, jonka ohjaamoa oli aiemmin käytetty saksalaisessa Ford FK-4500 -kuorma-autossa. Nokallinen Thames Trader oli saatavissa samoilla painoluokilla kuin bulldog-mallikin, mutta nokallisen mallin ohjaamo oli huomattavasti mukavampi.
 
London Transport tilasi viisi Thames Traderiin pohjautuvaa kaksikerroksista bussia kuljettamaan pyöräilijöitä Dartford Tunnelin läpi. Niiden alakerros oli varattu polkupyörien säilyttämiseen. Nämä erikoisbussit lopettivat liikennöimisen vuonna 1965.

Ford Thames Trader oli Suomessa eniten myytyjä kuorma-autoja 1950-luvun lopulla ja 1960-luvun alkupuoliskolla. Vuonna 1961 Thames Trader 75 maksoi yli miljoona markkaa vähemmän kuin saman kokonaispainoluokan (10&nbsp;000 kg) Scania-Vabis-, Sisu-, Vanaja- ja Volvo-kuorma-autot. Thames Trader -autoja tuotiin Suomeen vuosina 1957–1965 kaikkiaan 5&nbsp;467 kappaletta. Monelle Thames Traderin alustalle rakennettiin Suomessa paloauto. Thames Traderin pahin kilpailija Suomen kuorma-automarkkinoilla oli samoin brittiläinen Bedford.

Thames Traderin alustoille rakennettiin Suomessa jonkin verran myös pieniä ja keskikokoisia linja-autoja. Esimerkiksi helsinkiläinen Oy Liikenne Ab hankki vuosina 1959–1961 kahdeksan Thames Trader -linja-autoa, jotka oli varustettu Oy Uusi Autokoriteollisuus Ab:n valmistamilla Wiima-koreilla.

Thames Trader -malliston seuraajaksi esiteltiin vuonna 1965 Ford D-sarja.

## Lähteet
* 
* 

### Viitteet
Ketä sä rakastat

__NOTOC__
**Ketä sä rakastat** on suomalaisen Pojat-yhtyeen studioalbumi, joka julkaistiin 4. maaliskuuta 2009 levymerkillä Rocket Records.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Miika Söderholm – laulu, kitara
* Sami Mikkola – laulu, basso
* Kaide Haikonen – rummut

## Arvostelut
* Desibeli.net: 
* Soundi: 

## Lähteet
* http://www.pop-lehti.fi/foorumi/viewtopic.php?p=13931&highlight=#13931 
*

### Viitteet
Eusebios Myndoslainen

**Eusebios Myndoslainen** (300-luku) oli antiikin kreikkalainen uusplatonilainen filosofi. Hän oli kotoisin Myndoksesta, Kaariasta. Eunapios kuvaa häntä yhdeksi uusplatonilaisen opettaja–oppilas-seurannon ”kultaisen ketjun” edustajaksi.

Eusebios oli Aidesioksen oppilas. Hän omisti itsensä ensi sijassa logiikalle ja kritisoi monin tavoin uusplatonismin maagista ja teurgista puolta. Tällä tavoin hän ärsytti myöhempää keisari Julianusta, joka suosi ennemmin Maksimoksen ja Khrysanthioksen mystiikkaa.

Johannes Stobaios kokosi erään Eusebioksen eettisiä opetuksia. Kyseessä saattaa olla sama uusplatonilainen Eusebios.

## Lähteet

## Kirjallisuutta

* Mullach, Friedrich Wilhelm August (toim.): *Fragmenta Philosoporum Graecorum*. Paris, 1867. Säilyneiden fragmenttien kokoelma.
* Orelli, Johann Konrad (toim.): *[http://books.google.fi/books?id=XEYOAAAAYAAJ Opuscula graecorum veterum sententiosa et moralia]*, 1819. Säilyneiden fragmenttien kokoelma.
Hwasongin linnoitus

**Hwasongin linnoitus** eli **Hwaseongin linnoitus** on linna Suwonissa, Etelä-Koreassa noin 30 kilometriä maan pääkaupungista Soulista etelään. Sen rakennutti 1700-luvun lopulla keisari Chongjo, joka siirsi sinne isänsä hautakammion ja ympäröi sen mahtavilla lähes kuusi kilometriä pitkillä muureilla. Muurit ovat säilyneet nykypäivään, ja niihin liittyy neljä porttia, tykistötorneja ja bastioneja.

Linnoitus liitettiin Unescon maailmanperintöluetteloon vuonna 1997.

## Lähteet

## Aiheesta muualla
Maciejowicen taistelu

**Maciejowicen taistelu** tapahtui 10. lokakuuta 1794 Puola-Liettuan ja Venäjän välillä. Puolalaisjoukkojen johtajana oli Tadeusz Kościuszko, joka yritti 6&nbsp;200 miehen avulla estää kahden venäläisarmeijan yhdistymisen. Toista 12&nbsp;000 venäläissotilaan armeijaa johti Iwan Fersen ja toista 12&nbsp;500 miehen vahvuista osastoa Aleksandr Suvorov. Kościuszko oli pyytänyt puolalaiskomentaja Adam Ponińskin 4&nbsp;000 miehen yksikköä avukseen liian myöhään, joten apu ei saapunut ajoissa. Venäläiset voittivat taistelun ja Kościuszko joutui haavoittuneena venäläisten vangiksi.

## Katso myös
*Puolan jaot

## Lähteet
Leo Äikäs

**Leo Äikäs** (s. 15. elokuuta 1946) on jääkiekkoilija ja jääkiekkovalmentaja, joka pelaajauransa aikana voitti Tampereen Tapparassa junioreiden Suomen mestaruuden (1965) ja edusti urallaan mm. HJK:ta. Äikäs toimi Helsingin Jokereiden kakkosvalmentajana 1990-luvun alkuvuosina ja yhdessä ottelussa päävalmentajanakin, kun Alpo Suhonen sai potkut Jokereista kaudella 1993–1994. Teemu Selänne on maininnut muun muassa Äikkään olleen merkittävin valmentaja hänen urallaan.

## Lähteet
Joulukuun ryhmä

**Joulukuun ryhmä** oli taiteilijaryhmä, joka vaikutti oululaisessa taide-elämässä vuosien 1962–1968 välisenä aikana. Sen muodostivat niin sanotut ”Villit” taiteilijat, jotka syrjäytettiin Oulun kaupungin taidehankinnoissa.

Ryhmän syntymisen taustalla oli ns. taidekapina, joka koettiin Oulun taidemuseon perustamisen jälkeen, kun ryhmä taiteilijoita syytti kaupunkia yksipuolisista museo-ostoista kaupungin järjestettyä kutsunäyttelyn ostoja varten. Syrjäytetyt taiteilijat olivat Ilmo Pihkala, Olli Pohjola, Aatto Hukkanen, Pentti Junno ja Pentti Loponen. Tukenaan oululaisen taide-elämän voimahahmo Paavo Leinonen syrjäytetyt taiteilijat järjestivät vastalauseena Oulun kaupungintalon lämpiöön oman protestinäyttelynsä. Ryhmän ytimen muodostivat Aatto Hukkanen, Pentti Junno, Ilmo Pihkala ja Leo-Lassi Saarela. Joulukuun ryhmä piti näyttelyitä vuoteen 1968 saakka.

Oulun taidemuseo järjesti ryhmään kuuluneiden taiteilijoiden Aatto Hukkasen, Pentti Junnon, Ilmo Pihkalan ja Leo-Lassi Saarelan näyttelyn vuonna 1988.

## Kirjallisuutta
* 

## Lähteet
Tuhkaa ja timanttia

**Tuhkaa ja timanttia** () on puolalaisen elokuvaohjaaja Andrzej Wajdan ohjaama elokuva vuodelta 1958. Se mainitaan usein Wajdan mestariteokseksi. Elokuva on kolmas osa Wajdan sotatrilogiasta, jonka muut elokuvat ovat *[[Sukupolvi (elokuva)|Sukupolvi]]* (1954) ja *[[Kanal – kirottujen tie|Kanal]]* (1956). Tapahtuma-aika on toisen maailmansodan päätöspäivä.

Elokuvan sankarin pitää ratkaista ”sotilaan ikuinen ongelma: totella vai ajatella”, on Wajda luonnehtinut päähenkilöä. Elokuva nosti Puolan ulkopuolellakin kuuluisuuteen lyhyen uran tehneen Zbigniew Cybulskin, jota on sanottu puolalaisen elokuvan James Deaniksi. Elokuva pohjautuu Jerzy Andrzejewskim romaaniin, josta Wajda ja Andrzejewski yhdessä tekivät käsikirjoituksen.

## Vastaanotto ja myöhempi arvostus
Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja *Tuhkaa ja timanttia* oli mukana heistä kolmentoista listalla. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.

## Lähteet

## Aiheesta muualla
* Mörttinen, Valtteri: Tuhkaa ja timanttia. *Laajakuva* 7.3.2016.
Andrei Hramov

**Andrei Hramov** (s. 17. tammikuuta 1981) on venäläinen suunnistaja, moninkertainen maailmanmestari. Hän on edustanut muun muassa suomalaista Hiisirastia.

Hramov voitti ensimmäisenä venäläissuunnistajana aikuisten sarjan maailmanmestaruuden oltuaan paras pitkällä matkalla Japanin Aichissa 2005. Viestin maailmanmestaruuden hän voitti Aarhusissa 2006, Kiovassa 2007 ja Trondheimissa 2010 sekä sprinttikilpailun Olomoucissa 2008 ja Miskolcissa 2009. Euroopan-mestaruuden hän voitti viestissä 2008 ja sprinttiviestissä 2016.

## Saavutuksia
### MM-kilpailut
* 2003 sprintissä 16:s
* 2004 viestissä hopeaa, sprintissä 16:s, pitkällä matkalla 18:s
* 2005 pitkällä matkalla kultaa, sprintissä viides, viestissä 12:s
* 2006 viestissä kultaa, pitkällä matkalla pronssia, sprintissä 12:s
* 2007 viestissä kultaa, pitkällä matkalla hopeaa, sprintissä kymmenes
* 2008 sprintissä kultaa, viestissä hopeaa, pitkällä matkalla neljäs
* 2009 sprintissä kultaa, viestissä hopeaa, pitkällä matkalla 39:s
* 2010 viestissä kultaa, sprintissä kahdeksas, pitkällä matkalla 31:s
* 2011 viestissä viides, keskimatkalla 12:s, sprintissä 26:s
* 2012 sprintissä viides, pitkällä matkalla ja viestissä hylättiin
* 2014 sprinttiviestissä pronssia, viestissä 13:s
* 2015 sprinttiviestissä pronssia, sprintissä hylättiin
* 2016 viestissä 15:s, sprintissä 19:s, sprinttiviestissä hylättiin
* 2017 sprinttiviestissä viides
* 2018 sprinttiviestissä kuudes, sprintissä 39:s

### EM-kilpailut
* 2004 sprintissä hopeaa, pitkällä matkalla ja viestissä viides
* 2006 sprintissä pronssia, viestissä kuudes
* 2008 viestissä kultaa, sprintissä pronssia, pitkällä matkalla hylättiin
* 2010 viestissä seitsemäs, sprintissä 11:s, pitkällä matkalla hylättiin
* 2012 viestissä viides, sprintissä hylättiin
* 2014 viestissä yhdeksäs, sprintissä kymmenes, keskimatkalla 13:s
* 2016 sprinttiviestissä kultaa, viestissä kuudes, sprintissä 18:s, keskimatkalla 32:s
* 2018 viestissä seitsemäs, sprinttiviestissä kahdeksas, pitkällä matkalla 26:s, sprintissä 39:s

### Maailmancup
* 2004 kokonaiskilpailussa toinen
* 2005 kokonaiskilpailun voitto
* 2009 kokonaiskilpailussa neljäs
* osakilpailuissa neljä voittoa, neljä kakkossijaa ja kuusi kolmossijaa

### Nuorten MM-kilpailut
*1999 pitkällä matkalla kultaa
*2001 pitkällä matkalla kultaa

## Lähteet
* Andrei Hramov Runners World of O -tietokannassa
AS Djerba

**Association Sportive de Djerba** () on tunisialainen jalkapalloseura, joka perustettiin vuonna 1946. Sen kotistadionina toimii Stade de Houmet Es'Souk, joka sijaitsee Houmet Es'Soukissa, Djerbassa.

## Tunnettuja entisiä pelaajia
*  Mehdi Meriah

## Lähteet
*Fanisivusto
Myllymäen rautatieasema

**Myllymäen rautatieasema** on itäisin Ähtärin neljästä rautatieliikennepaikasta ja kolmesta matkustajaliikenteen asemasta. Kyseessä on myös itäisin Etelä-Pohjanmaan rautatieliikennepaikka. Asema sijaitsee sähköistämättömällä Haapamäki–Seinäjoki-radalla. Haapamäeltä on etäisyyttä noin 35 kilometriä pohjoisluoteeseen ja Seinäjoelta on välimatkaa noin 85 kilometriä itäkaakkoon. Myllymäellä rata tekee mutkan, josta väylä jatkuu lähes kohtisuoraan Seinäjoen suuntaan ja toisaalta Haapamäen suuntaan.

Asemalla pysähtyvät Jyväskylän ja Seinäjoen väliset taajamajunat sekä yksi vuoropari reitillä Tampere–Haapamäki–Seinäjoki.

Myllymäki on esimerkiksi Karstulan, Kannonkosken ja Saarijärven lähin henkilöliikenteen rautatieasema. Etäisyyttä on Karstulan keskustaajamaan noin 55 kilometriä, Kannonkosken keskustaajamaan noin 95 kilometriä ja Saarijärven keskustaajamaan noin 58 kilometriä. Lipunmyyntiä asemalla ei enää ole.

Myllymäen asema oli ainoa vuonna 1883 liikenteelle avatun Tampereen–Vaasan rautatien III luokan asema. Siitä piti alun perin tulla risteysasema, koska vuoden 1877 valtiopäivillä suunniteltiin rakennettaviksi kaksi rautatietä, toinen Pietarin radalta Taavetista Mikkelin ja Jyväskylän kautta Vaasaan, toinen Tampereelta Kärsämäen kautta Ouluun. Näiden ratojen risteysasema olisi sijoittunut Myllymäelle. Ensimmäisessä vaiheessa rakennettiin kuitenkin vain rataosat Tampereelta Myllymäen kautta Vaasaan, ja suunnitelmien muututtua Oulun rata rakennettiin Seinäjoelta ja Jyväskylän rata Haapamäeltä. Alkuperäisistä suunnitelmista muistuttaa Myllymäen melko kookas asemarakennus, joka on säilynyt hyvin alkuperäisessä asussaan. Asema-alueelle rakennettiin myös tiilinen nelipaikkainen veturitalli.

Melko syrjäisestä sijainnistaan ja toteutumattomista ratasuunnitelmista huolimatta Myllymäki oli pitkään merkittävä rautatieasema. Se sijaitsi melko tarkkaan Tampereen ja Vaasan puolivälissä, joten se oli alkuvuosina junien kohtaamis- ja yöpymispaikka. Maailmansotien välisenä aikana Myllymäki oli Suomen suurimpia puutavaran kuormauspaikkoja. Puutavaraliikennettä palvelivat päivystäjäveturi vuoteen 1989 ja puutavaranosturi vuoteen 1990. Asema on lisäksi ollut turpeen kuormauspaikka. Myllymäen asema oli aikanaan myös henkilöliikenteen vaihtopaikka, koska Saarijärven suunnasta saapuneet postiautot toivat junille niin postia kuin matkustajiakin. Nykyisin liikenne Myllymäen asemalla on hiljentynyt. Museovirasto on luokitellut Myllymäen rautatieaseman valtakunnallisesti merkittäväksi suojelukohteeksi.

Myllymäen asema on vuosina 1883–1926 ja uudelleen vuodesta 2007 ollut Suomen korkeimmalla sijaitseva henkilöliikenteen rautatieliikennepaikka (178&nbsp;m mpy.). Suomen korkeimmalla sijaitseva tavaraliikenteen liikennepaikka on vuodesta 1999 ollut Arolan rautatieasema Vartiuksen radalla Kuhmossa (232&nbsp;m mpy.). Suomen kaikkien aikojen korkeimmalla sijainnut rautatieliikennepaikka on ollut 279 metrin korkeudella merenpinnasta sijainnut Päävaaran seisake käytöstä poistetulla Taivalkosken radalla Suomussalmella.

## Lähteet
K. H. Renlundin museo

**K. H. Renlundin museo** on Kokkolassa toimiva museo, joka toimii alueellisena vastuumuseona Keski-Pohjanmaalla. Alueellinen vastuumuseo palvelee toiminta-alueellaan kulttuuriperinnön asiantuntijana. Vastuumuseotoiminta perustuu vuonna 2020 voimaan astuneeseen uudistuneeseen museolakiin. K. H. Renlundin museon alueellisiin vastuutehtäviin kuuluvat seuraavat kokonaisuudet: alueellisen museotoiminnan edistämistehtävä, alueellinen taidemuseotehtävä ja kulttuuriympäristötehtävä. Kulttuuriympäristötehtävä sisältää niin arkeologisen kulttuuriperinnön kuin rakennetun ympäristön ja korjausrakentamisen neuvonnan.  

Alueellisen vastuumuseon toiminta-alueeseen kuuluvat Halsua, Kannus, Kaustinen, Kokkola, Lestijärvi, Perho, Toholampi ja Veteli. 

Kokkolan keskustassa sijaitsevat Roosin talo (Pitkänsillankatu 39) sekä Museokortteli (Pitkänsillankatu 28). Jokaiseen museokohteeseen sekä niissä oleviin näyttelyihin on ilmainen sisäänpääsy. 

Andreas Roosin (1785–1842) perheelleen rakennuttamassa Roosin talossa pääsee tutustumaan vaihtuviin taidenäyttelyihin, Roosin perheen elämään sekä ihailemaan liikemies K. H. Renlundin Kokkolan kaupungille lahjoittamaa Suomen taiteen kultakauden kokoelmaa. Kokoelmaan sisältyy taidetta sellaisilta taiteilijoilta kuin Pekka Halonen, Magnus Enckell, Beda Stjernschantz, Victor Westerholm ja Albert Edelfelt. Roosin talon pihapiirissä olevassa suolamakasiinissa pääsee tutustumaan Leo Torpan kamerakokoelmaan lauantaisin ja sunnuntaisin.

Roosin talon vieressä sijaitseva museokortteli on usean kohteen olohuonemainen kokonaisuus. Museokorttelissa sijaitsevan Näyttelyhallin ohjelmiston painopiste on nykytaiteessa, jota se esittää monipuolisesti, kansainvälistä marginaalitaidetta ja kotimaista ITE-taidetta unohtamatta. Lisäksi näyttelyhallilla järjestetään näyttelyihin liittyviä tapahtumia. Pedagogiossa on esillä yli 400-vuotiaan kaupungin vivahteikasta historiaa mukaansatempaavin tarinoin ja henkilöhahmoin. Lassanderin talossa voi tutustua 1700-luvun kauppiasperheen kotiin sekä mm. kaupankäynnin ja merenkulun historiaan. 

Museon kokoelmat sisältävät myös paljon Veikko Vionojan maalauksia.

Museon omistuksessa on Englanninpuistoon sijoitettu barkassi, joka saatiin saaliiksi Halkokarin kahakassa vuonna 1854.

Muita museokohteita ovat muiden muassa Fredrik ja Anna Draken koti, Kaarlelan kotiseutumuseo, Kirjapainomuseo, Tankkarin hylkeenpyyntimuseo, Lohtajan kotiseutumuseo sekä Öjan kalastusmuseo.

## Lähteet
Valentin Novikov

**Valentin Novikov** (s. 1. lokakuuta 1974) on venäläinen suunnistaja, moninkertainen arvokisamitalisti.

Novikov suunnisti ankkuriosuuden Venäjän voittaessa viestin maailmanmestaruuden Århusissa 2006, Kiovassa 2007 ja Trondheimissa 2010. Neljännen viestin maailmanmestaruutensa hän voitti Sotkamossa 2013 toisen osuuden suunnistajana. EM-kilpailuissa hän on voittanut kultaa niin keskimatkalla, pitkällä matkalla kuin viestissäkin. Jukolan viestissä 2008 hän suunnisti ankkuriosuuden Deltan voittoisassa joukkueessa. Vuonna 2004 hän voitti ensimmäisenä ei-pohjoismaalaisena miesten O-Ringen-kilpailun

## Saavutuksia
### MM-kilpailut
*1997 viestissä neljäs, keskimatkalla 11.
*2001 viestissä neljäs, pitkällä matkalla seitsemäs, keskimatkalla 15.
*2003 viestissä viides
*2004 keskimatkalla ja viestissä hopeaa, pitkällä matkalla neljäs
*2006 viestissä kultaa, keskimatkalla viides
*2007 viestissä kultaa, keskimatkalla pronssia, pitkällä matkalla 13.
*2008 viestissä hopeaa, keskimatkalla pronssia, sprintissä 13.
*2009 viestissä hopeaa, sprintissä 12., keskimatkalla 14.
*2010 viestissä kultaa, keskimatkalla kuudes, pitkällä matkalla 22.
*2011 pitkällä matkalla 14., keskimatkalla 24.
*2012 keskimatkalla hopeaa
*2013 viestissä kultaa, pitkällä matkalla yhdeksäs, keskimatkalla 16.

### EM-kilpailut
*2000 keskimatkalla ja pitkällä matkalla kultaa
*2006 keskimatkalla pronssia, pitkällä matkalla neljäs, viestissä kuudes
*2008 viestissä kultaa, keskimatkalla kuudes
*2010 keskimatkalla kultaa, viestissä 7., pitkällä matkalla 10.
*2012 keskimatkalla hopeaa, pitkällä matkalla pronssia ja viestissä viides

### Avoimet PM-kilpailut
*2001 keskimatkalla pronssia
*2009 keskimatkalla pronssia, pitkällä matkalla keskeytys

### Nuorten MM-kilpailut
*1994 viestissä kultaa

### Maailmancup
*1996 kokonaiskilpailussa 26.
*1998 kokonaiskilpailussa 14.
*2000 kokonaiskilpailussa kuudes, kaksi osakilpailuvoittoa
*2002 kokonaiskilpailussa 14.
*2004 kokonaiskilpailussa 30.
*2006 kokonaiskilpailussa kolmas
*2007 kokonaiskilpailussa 32.
*2008 kokonaiskilpailussa 21.
*2009 kokonaiskilpailussa 27.
*2010 kokonaiskilpailussa kymmenes, yksi osakilpailuvoitto
*2011 kokonaiskilpailussa 33.
*2012 kokonaiskilpailussa 11.
*osakilpailuissa yhteensä 3 voittoa, 8 kakkossijaa ja 8 kolmossijaa (kauden 2012 jälkeen)

## Lähteet
*Saavutukset Runners World of O -sivustolla
Juha (Madetojan ooppera)

**Juha** op. 74 on Leevi Madetojan säveltämä ooppera. Teoksen kantaesitys oli 17. helmikuuta 1935 Suomalaisessa oopperassa. 

Ooppera perustuu Juhani Ahon vuonna 1911 julkaistuun romaaniin *[[Juha (romaani)|Juha]]*. Sen libreton teki Aino Ackté, mutta säveltäjä muokkasi sitä myös mieleisekseen. Samasta libretosta oli vuonna 1922 tehnyt samannimisen oopperan myös Aarre Merikanto, mutta Suomalainen ooppera päätti luopua sen esittämisestä. 

## Lähteet
### Viitteet

## Aiheesta muualla
* Madetojan "Juha" teki syvän vaikutuksen. Säveltäjää juhlittiin suurenmoisesti, Helsingin Sanomat, 18.02.1935, nro 47, s. 4, Kansalliskirjaston digitaaliset aineistot
Pure

**Pure** voi tarkoittaa seuraavia asioita:
**[[Pure (videopeli)|Pure]]*, ajopeli Windowsille, Xbox 360:lle ja PlayStation 3:lle
*Pure, kanadalainen rockyhtye
**[[Pure (3 Colours Redin albumi)|Pure]]*, rockyhtye 3 Colours Red albumi
**[[Pure (Godfleshin albumi)|Pure]]*, industrial metal -yhtye Godfleshin albumi
**[[Pure (Gary Numanin albumi)|Pure]]*, Gary Numanin albumi
**[[Pure (Hayley Westenran albumi)|Pure]]*, Hayley Westenran albumi
**[[Pure (No Angelsin albumi)|Pure]]* , saksalaisen popyhtye No Angelsin albumi
**[[Pure (Lightning Seedsin albumi)|Pure]]*, rockyhtye Lightning Seedsin albumi
**[[Pure (albumi)|Pure]]*, ramopunk-yhtye Poikien albumi
**[[Pure (EP)|Pure]]*, rockyhtye The Jesus Lizardin EP
**[[Pure (Lara Fabianin albumi)|Pure]]*, Lara Fabianin albumi
**[[Pure – Koukussa]]*, vuoden 2002 brittiläinen elokuva alkuperäiseltä nimeltään *Pure*
*Pure!, Extreme Duudsonit -teemainen virvoitusjuoma.
Siitake

**Siitake** (*Lentinula edodes*) on Itä-Aasiasta kotoisin oleva ruokasieni, jota viljellään ja käytetään ruoanlaitossa monissa Aasian maissa. Se on ruoka-aineena osa monien Aasian maiden, kuten Japanin, Kiinan, Korean ja Thaimaan, keittiöitä.

Länsimaissa siitake tunnetaan japanilaisella nimellään *shiitake*  (kanji: ; kirjaimellisesti "*[[Castanopsis cuspidata|shii]]*-sieni" kasvualustanaan toimivien lahoavien shii-puiden mukaan). Englannin kielessä siitake tunnetaan myös "kiinalaisena metsäsienenä" tai "mustana metsäsienenä". Kiinassa sieni tunnetaan nimellä *xiānggū* (, "hyväntuoksuinen sieni").

## Viljely

Siitakkeet kasvavat luonnonvaraisina Kiinassa, mutta niitä on viljelty Kiinan lisäksi Japanissa yli 1&nbsp;000 vuoden ajan. Varhaisimmat kirjoitetut merkinnät siitakkeiden viljelystä voidaan ajoittaa Song-dynastian ajoille (vuodet 960-1127). Luonnonvaraisten sienten syömistä kuvanneet kirjoitukset ajoittuvat kuitenkin varhaisemmiksi.

Ennen 1980-lukua sienten japanilaista lajiketta kasvatettiin ainoastaan perinteisin menetelmin. Gary F. Leatham tutki 1970-luvun lopulla väitöskirjassaan japanilaisen lajikkeen kasvattamista, mikä mahdollisti myöhemmin kyseisen lajikkeen tehokkaan kaupallisen kasvatuksen ympäri maailmaa, myös Suomessa. Sientä myydään nykyään päivittäistavarakaupoissa tuoreina sekä säilykkeinä.

## Siitake ruokasienenä

Tuoreita ja kuivattuja siitakkeita käytetään aasialaisissa keittiöissä. Kiinalaisessa keittiössä niitä käytetään paistettuina kasvisruoissa. Japanissa niitä käytetään miso-keitossa dashin valmistuksessa sekä lisukkeena monissa muissa ruokalajeissa. Koreassa sienet ovat osa *[[bulgogi]]a* (marinoitu grillinaudanliha), *[[jjigae]]ta* (pihvi) sekä *[[namul]]ia* (paistettu kasvisruoka). Thaimaassa sienet tarjotaan käristettyinä tai haudutettuina.

Siitakkeita myydään kuivattuina säilykkeinä, jotka uudelleenkostutetaan vedessä ennen käyttöä. Sienten kuivaaminen tekee niistä tuoreita sieniä aromikkaampia paljastaen vahvan umami-maun, hajottaen sienen proteiinit aminohapoiksi ja muuttaen ergosterolit D-vitamiineiksi.

## Terveydelliset vaikutukset
Siitakkeiden terveysvaikutuksia on tutkittu nykyaikana tieteellisesti. Sienet sisältävät polysakkaridi lentinaania ((1-3)-β-D-glukaani), jonka on tutkittu ehkäisevän kasvainten muodostumista.

Jotkut siitakkeesta eristettävät aineet, kuten iktyoli, toimivat lääkkeenä allergioihin ja viruksiin.

Siitake on myös yksi harvoista vegaaniseen sekä košer-ruokavalioon kuuluvista, D-vitamiinia sisältävistä lähteistä.

Raakana nautitulla siitakkeella on todettu myös vakavahko nokkosrokkoa muistuttava sivuvaikutus siitakedermatiitti, joka saattaa ilmaantua vasta joitain päiviä aterian jälkeen ja vaatia vakavimmillaan sairaalahoitoa.

## Lähteet

## Aiheesta muualla
* Suomen Lajitietokeskus: Siitake – ''Lentinula edodes''
* Kasvikset.fi Siitake
* Polar Shiitake: Siitakkeen käyttö ruoissa
* Luonnossa.org: Siitake (''Lentinus edodes'') 
* tmopieppo: Sienten harrasteviljely - Siitake 
* Centre for Agriculture and Biosciences International (CABI): Lentinula edodes
Castanopsis cuspidata

***Castanopsis cuspidata*** (jap. **shii**, ) on *Castanopsis*-sukuun kuuluva puu, jota esiintyy eteläisessä Japanissa ja Koreassa. Se on keskikokoinen, ainavihanta puu, joka kasvaa 20–30 metriä korkeaksi. Puun nahkeapintaiset lehdet ovat 5–9 cm pitkiä ja 2–4 cm leveitä. Se kasvaa metsissä ja jyrkänteillä, etenkin meren lähettyvillä.

Puun lahotessa se toimii monien sienten, kuten siitakkeen kasvualustana.

## Lähteet
Shii

**Shii** voi tarkoittaa seuraavia:

* shii, *[[Castanopsis cuspidata]]*, Japanissa ja Koreassa kasvava pyökkikasvien heimoon kuuluva puu
* Shii (1945), Japanin laivaston hävittäjä
* Shii, sukunimenä:
** Kazuo Shii (s. 1954), japanilainen kommunistipoliitikko
Zbigniew Cybulski

**Zbigniew Hubert Cybulski** (3. marraskuuta 1927 Kniaze – 8. tammikuuta 1967) oli tunnetuin ja suosituin toisen maailmansodan jälkeisen ajan puolalainen näyttelijä, jonka maineikkain työ on Andrzej Wajdan ohjaama elokuva *[[Tuhkaa ja timanttia]]* vuodelta 1958. Häntä on usein verrattu James Deaniin, jonka kanssa hänellä oli yhteistä tavanomaisesta poikkeava näyttelemistyyli ja se että hän kuoli traagisella tavalla suhteellisen nuorena. Häntä on pidetty 1900-luvun parhaimpiin kuuluvana näyttelijänä.  

Cybulski opiskeli Krakovan teatterikoulussa, josta hän valmistui 1953. Hän aloitti uransa Gdańskissa teatterissa ja perusti yhdessä ystävänsä kanssa ylioppilasteatterin. 1960-luvun alussa hän siirtyi Varsovaan, jossa hän näytteli muutamissa kokeellisissa teattereissa. 

Cybulskin maine perustuu erityisesti hänen elokuviinsa. Merkittäviä töitä hän teki elokuvan alalla vuodesta 1958, jolloin valmistui Wajdan elokuva ja Aleksander Fordin *[[Ósmy dzien tygodnia]]*. Hän näytteli pääosaa Jörn Donnerin elokuvassa *[[Rakastaa]]*, jossa toista pääosaa näytteli Harriet Andersson. Hän näytteli myös useissa televisionäytelmissä.

Cybulski kuoli onnettomuudessa Wrocławin rautatieasemalla: Hän yritti hypätä jo vauhdissa olleeseen junaan, mutta putosi portaalta junan alle ja kuoli. Hänet haudattiin Katowiceen.

## Lähteet

## Aiheesta muualla
Lublinin taikuri

**Lublinin taikuri** on Isaac B. Singerin romaani vuodelta 1960. Lublinin taikurin sanotaan olevan hänen kirjoistaan kiehtovimpia ja mielikuvituksellisimpia. Se kertoo taikurista, joka matkustaa kaupungista toiseen, ja samalla naisen luota naisen luo.

Singer kirjoitti teoksen jiddišiksi, ja se julkaistiin 1959 jatkokertomuksena amerikanjuutalaisessa lehdessä Jewish Daily Forward. Muokattuna ja englanniksi käännettynä se ilmestyi kirjana nimellä *The Magician of Lublin* 1960. Jukka Kemppinen on suomentanut sen englanninkielisestä käännöksestä.

Israelilainen elokuvaohjaaja Menahem Golan on ohjannut teoksesta elokuvan *[[Lublinin taikuri (elokuva)|Lublinin taikuri]]*.

## Aiheesta muualla
*Bob Corbett, lyhyt teosanalyysi  

## Lähteet
Oikeusperhe

**Oikeusperhe** on vertailevassa oikeustieteessä käytetty käsite. Länsimaiden oikeudesta puhuttaessa mainitaan yleensä ainakin kaksi oikeusperhettä: anglosaksinen common law ja mannermainen oikeustraditio, joka puolestaan jakautuu saksalaisperäiseen ja ranskalaisperäiseen traditioon.

## Lähteet
Kruisailu

**Kruisailu** () on homokulttuuriin kuuluva termi ja toiminta, joka tarkoittaa kuljeskelua, jonka tavoitteena on löytää seksiseuraa.

Kruisailu oli yleisempää aikana, jolloin homoseksuaalisuus oli laissa sekä vallitsevissa normeissa kiellettyä, vainottua ja paheksuttua. Monet homomiehet elivät kaapissa ja viharikosten pelossa, joten ainoa tapa löytää seuraa, toteuttaa itseään sekä omaa seksuaalista suuntautumistaan, oli kruisailemalla. Kruisailu syntyi tarpeesta tavata muita seksuaalivähemmistöön kuuluvia, mutta koska sellaista ei voinut julkisesti tehdä, täytyi tapaamisten pysyä salassa ja piilossa. Seksuaalivähemmistöjen oikeuksien ja aseman parannuttua sekä sitä myötä LGBTQ+-ihmisille suunnattujen tilojen ja seurustelusovellusten yleistyttyä kruisailu on vähentynyt.

## Historia
Kruisailua on todennäköisesti harjoitettu jo antiikin Roomassa ja ylipäätään siitä lähtien, kun homoseksuaalisuutta on pidetty paheksuttavana ja rangaistavana asiana.

Tunnettuja tapahtumia kruisailun historiassa on esimerkiksi vuoden 1810 tapaus, jossa poliisit pidättivät ryhmän *Vere Street Coterie* (suom. *[[Vere Street|Vere Streetin]] klikki*) nimellä kulkeneita miehiä Lontoossa. Miehet pidätettiin rakennuksesta, johon heillä oli tapana kokoontua viettämään aikaa sekä harrastamaan seksiä muiden miesten kanssa. Useita miehiä tuomittiin vankeuteen ja kaksi hirtettiin "sodomian harjoittamisen vuoksi."

1960- ja 70-luvun Yhdysvalloissa alkanut liikehdintä seksuaalivähemmistöjen oikeuksien puolesta ja pride-kulttuurin syntyminen nostivat myös kruisailun huippuunsa, ja ilmiöstä tuli länsimaissa näkyvämpi kuin koskaan aikaisemmin. Kruisailualueiden sijainnit eivät olleet enää pelkästään homojen sisäpiiritietoa, vaan toiminnasta tuli avoimempaa ja yleisempää. 1980-luvun AIDS-epidemian myötä miesten välinen seksi sekä kruisailukulttuuriin kuuluvat irtosuhteet saivat viharikoksen kohteeksi joutumisen rinnalle uuden uhan viruksesta.

Kun kruisailualueet eivät olleet enää pelkästään seksuaalivähemmistöön kuuluvien omassa tiedossa, niissä alettiin tehdä myös viharikoksia ja homofobian motivoimia pahoinpitelyitä.

## Kruisailu Suomessa
Helsingissä on ollut lukuisia kruisailupaikkoja, esimerkiksi Stockmannin miestenvessat, Alppipuiston kalliot, Haapaniemenkenttä sekä Kaivopuiston "Kirsikkapuisto". Tunnetuin kruisailualue Suomessa on Helsingin Mäntymäen ja Laakson kalliot sekä metsät. Paikka oli aktiivisimmillaan 1960–70-luvulla, mutta on yksi harvoista kruisailualueista, jotka ovat edelleen kyseisessä käytössä.

Suomessa homoseksuaalisten tekojen kriminalisointi poistettiin laista 1971. Muun muassa Esplanadinpuisto oli kuitenkin tunnettu kruisailualue jo 1940-luvulla.

## Katso myös
* Homobaari
* Glory hole
* Jennyn teehuone

## Lähteet
P-Tolueenisulfonihappo

**p-Tolueenisulfonihappo** (C7H8O3S) on sulfonihappoihin kuuluva orgaaninen yhdiste, joka esiintyy valkoisena ja kiinteänä vesiliukoisena aineena. Toisin kuin orgaaniset karboksyylihapot, p-tolueenisulfonihappo on vahva happo ja syövyttää useita metalleja. 

## Valmistus ja käyttö
p-Tolueenisulfonihappoa valmistetaan teollisesti sulfonoimalla tolueenia. Aineessa on usein mukana pieniä määriä rikkihappoa.

p-Tolueenisulfonihappoa käytetään useissa orgaanisissa synteeseissä. Ainetta käytetään katalyyttinä aldehydien asetylaatiossa, karboksyylihappojen esteröinnissä ja esterien transesteröinnissä    
 
## Turvallisuus
Hengitettynä p-tolueenisulfonihappo aiheuttaa hengitysvaikeuksia ja pitkäaikaisen altistumisen seurauksena jopa keuhkopöhön. Iholle ja silmiin joutuessaan aine aiheuttaa kipua ja syövytysvaurioita. Aine on palavaa, ja palokaasut ovat vaarallisia. 

## Lähteet
Liikkeenohjain

**Liikkeenohjain** ohjaa jonkin objektin liikettä. Monet liikkeenohjaimet toteutetaan tietokoneilla, mutta ne voidaan toteuttaa myös puhtaasti analogisin komponentein. Esimerkiksi robotin ohjausta tai osaa siitä voidaan sanoa liikkeenohjaukseksi.
Agarak (Ashtarak)

**Agarak** (armeniaksi Ագարակ) on kunta Aragatsotnin maakunnan Ashtarakin piirikunnassa Armeniassa.

Kunta sijaitsee Amberdjoen varrella, ja sen perustivat vuonna 1919 Vanista ja Bitlisistä muuttaneet armenialaiset.

Vuonna 2001 kunnan väliluku oli 1&nbsp;655 ja vuonna 2008 1&nbsp;710.

## Lähteet
Neuvostoliittoinstituutti

**Neuvostoliittoinstituutti** oli vuosina 1947–1992 toiminut Suomen opetusministeriön alainen valtion tutkimuslaitos, jonka tehtävä oli koordinoida ja suorittaa Neuvostoliittoon liittyvää tieteellistä tutkimusta ja edistää Suomen ja Neuvostoliiton välistä tieteellistä ja sivistyksellistä yhteistyötä. Ensimmäisen kerran instituutista säädettiin lailla vuonna 1947 sotien jälkeiseen Suomen ja Neuvostoliiton suhteiden uudelleenjärjestelyyn liittyen.
Instituutista tuli 1970-luvulla osa Suomen virallista ulkopolitiikkaa. 

Jälkeenpäin, 1990- ja 2000-luvuilla esitettiin näkemyksiä, että Neuvostoliittoinstituutti ei voinut alun jälkeen harjoittaa varsinaista Neuvostoliiton tutkimusta eli länsimaistyyppistä sovjetologiaa, koska tällainen ei sopinut Neuvostoliitolle eikä Suomen virallisen ulkopolitiikan linjaan. 

Neuvostoliiton hajottua instituutin toimintaa jatkoi Venäjän ja Itä-Euroopan instituutti, jonka toiminnassa painottui asiantuntijuuden ja julkaisutoiminnan lisäksi kirjastopalvelujen tarjoaminen venäjäksi ja muilla entisen Neuvostoliiton kielillä. Venäjän ja Itä-Euroopan instituutti lakkautettiin vuonna 2012, ja sen toimintaa jatkoi Cultura-säätiö. Lisäksi vuonna 1996 perustettiin Helsingin yliopiston yhteyteen Aleksanteri-instituutti, jonka tehtäväksi annettiin Venäjää ja itäistä Eurooppaa koskevan tutkimuksen ja opetuksen koordinointi, jotka olivat aikaisemmin ainakin osittain kuuluneet Neuvostoliittoinstituutille. 

Neuvostoliittoinstituutti toimi Helsingissä, vuodesta 1975 omissa tiloissaan Eiran Armfeltintiellä, joka oli lähellä Tehtaankadulla sijainnutta Neuvostoliiton suurlähetystöä. Venäjän ja Itä-Euroopan instituutti muutti vuonna 1993 tilastokeskuksen entisiin tiloihin Annankadulle. Instituutin johtajana jatkoi Neuvostoliittoinstituuttia 1980-luvulta lähtien johtanut Valdemar Melanko.

## Lähteet
Antarut

**Antarut** (armeniaksi Անտառուտ, vuoteen 1949 **Inaklu**) on kunta Aragatsotnin maakunnassa Armeniassa. Vuonna 2001 siellä oli 225 asukasta.

Antarutista löytyy vanhoja kiviristejä, khatskareja.

## Lähteet
Aragatsotn (kylä)

**Aragatsotn** (armeniaksi Արագածոտն, voidaan romanisoida myös muodossa **Aragatzotn**) on kylä Aragatsotnin maakunnassa Armeniassa. Kylä perustettiin vuonna 1971 sovhoosina.

Vuonna 2001 kylässä oli 804 asukasta.

## Lähteet
Gora

** Gora** voi tarkoittaa seuraavia:

* Gora, alue Kosovon, Albanian ja Makedonian rajamailla
* Gora, *[[Revitty Harso]]*, vuosina 1984–1986 toiminut porilainen uuden aallon yhtye
Pascal Couchepin

**Pascal Couchepin** (s. 5. huhtikuuta 1942 Martigny, Sveitsi) on sveitsiläinen poliitikko, jäsen Sveitsin liittoneuvostossa vuosina 1998-2009 ja liittopresidentti vuosina 2003 ja 2008.

Couchepinillä on lakitieteen tutkinto Lausannen yliopistosta. Valmistuttuaan hän työskenteli lakiasiaintoimistossaan. Hänen valittiin kotikaupunkinsa valtuustoon 1968 ja hän toimi kaupungin pormestarina 1984−1998. Kansalliseen politiikkaan hän osallistui liberaalidemokraattisen puolueen kansanedustajana vuodesta 1979 alkaen. Hän toimi parlamenttiryhmänsä puheenjohtajana 1989−1996.

Couchepin valittiin 11. maaliskuuta 1998 Sveitsin liittoneuvostoon, jossa hän vastasi talousasioista 1. huhtikuuta 1998 − 31. joulukuuta 2002. Hän siirtyi 1. tammikuuta 2003 vastaamaan sisäministeriössä sosiaaliasioista ja hoiti tehtäviään lokakuun loppuun 2009 asti ennen kuin jätti paikkansa liittoneuvostossa Didier Burkhalterille. 

Liittopresidenttinä Couchepin toimi vuosina 2003 ja 2008 sekä varaliittopresidenttinä vuosina 2002 ja 2007.

## Lähteet

## Aiheesta muualla

*
Europa Vision

**Oy Europa Vision Ab** oli 1990-luvun puoliväliin toiminut tuotemerkkien Egmont Filmin ja Showtimen suomalainen elokuvalevittäjä. Levittäjä vastasi muun muassa Disneyn elokuvien ja piirrossarjojen sekä Yleisradion televisio-ohjelmien levityksestä. Europa Vision julkaisi viihdesarja Kummelin vuosien 1991–1993 jaksoista kahdeksan myyntivideota vuonna 1994, joka oli samalla Yleisradion ensimmäinen televisiosarja, jota julkaistiin yksityisille ihmisille. Europa Vision oli Rautakirjan tytäryhtiö. Vuonna 1995 se sulautettiin toiseen Rautakirjan tytäryhtiöön Finnkinoon.

## Lähteet
Aghtsk

**Aghtsk** (, voidaan romanisoida myös muodoissa **Aghts’k’** ja **Aghdzq**, aiemmin **Akhs**, **Akis**, **Hakhs**, ja **Dzorap**) on kunta Aragatsotnin maakunnassa Armeniassa.

Vuonna 2001 kunnassa oli  1&nbsp;801 asukasta ja 2008 heitä oli 1&nbsp;785.

Aghtskissa on suuri hautamonumentti 300-luvulta. Armenialaisessa kansanperinteessä kerrotaan, kuinka Persian Shapur II vei Armenian kuninkaiden luut Persiaan symbolisena eleenä Armenian alistamisesta. Kun Vassak Mamikonian kukisti persialaiset ja sai haltuunsa Arshakunin suvun kuninkaiden luut, hän hautasi ne Aghtskiin. Hautamuistomerkkien jäännökset ja 300-luvulla tehty basilika ovat yhä nähtävissä.

## Lähteet
Ford Rhein / Ruhr

**Ford Rhein / Ruhr** oli Ford Motor Companyn saksalaisen siiven kuorma-automallisto, jota valmistettiin Kölnissä.

## Mallit

* Ford Rhein oli kuorma-auto, jota valmistettiin vuosina 1948–1958.